# Bestyrelsesmøde

## 24. september 2020

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst**
   1. HM
   2. Elevrådsformanden
3. **Status på Covid-19**
4. **Det politiske landskab**
5. **Kapacitet**

Bilag A

1. **Udbud af studieretninger**

Bilag B

1. **Status på IB**

Bilag C

1. **Budgetopfølgning 2020**

Bilag D

1. **Budget 2021**

Bilag E

1. **Bestyrelsen skal registreres som ”reelle ejere” i Erhvervsstyrelsens virksomhedsregister (**[**www.virk.dk**](file:///\\VIBKAT-FSADM1\Faelles$\A4\GYM%20-%20ALLE%20NIV\1%20Organisation,%20Ledelse\13%20Ledelse\131%20Gymnasiets%20bestyrelse\1311%20Bestyrelsen\1311-2%20Bestyrelsesmøder\Bestyrelsesmøder%202018\Bestyrelsesmøde%2026092018\www.virk.dk)**)**
2. **Handleplan vedr. sociale klausuler**

Bilag F: bek. om sociale klausuler (bek. nr. 1274 af 4/12/2006)

1. **Indberetning af skolens forventede investeringsrammer til Undervisningsministeriet**

Bilag G

1. **Kommende bestyrelsesmøder**

* 10. december 2020
* 18. marts 2021
* 8. juni 2021
* 30. september 2021 (ny)
* 8. december 2021 (ny)

1. **Evt.**

Deltagere: Esben Hvam, Jens Rohde, Annette Rasmussen, Tine Sommer, Claus Dithmer, Maria Diget Aamann, Oscar Lykkegaard Jakobsen, Helle Bagge Laustsen, rektor Helge Markussen og vicerektor Marianne Westergaard. Afbud fra økonomichef Lena Mørch Nielsen.

**REFERAT**

1. Referatet og udkastet til dagsordenen blev godkendt.
2. Helge oplyste, at starten på skoleåret har været påvirket af, at der fortsat er en række restriktioner forbundet med Covid-19. Skolen har bl.a. ikke kunnet give eleverne den samme velkomst som normalt, og en række sociale arrangementer har desværre måttet aflyses. Der bliver nu undervist både fysisk og virtuelt på samme tid, hvilket giver anledning til en række udfordringer for både lærere og elever. Ledelsen oplever, at Covid-19 og den usikkerhed, der er forbundet med den, giver anledning til bekymringer hos både personalet og elever. Ledelsen er opmærksom på de udfordringer, der er en følge af Covid-19, og vil forsøge at afbøde disse bedst muligt. Bl.a. er nogle initiativer og projekter udskudt til senere.

Både lærerrepræsentanter og elevrepræsentanter var enige i, at det er en udfordring, når undervisningen skal være både fysisk og virtuel.

Helge understregede, at den fysiske undervisning er den primære, og at den virtuelle undervisning har karakter af nødundervisning. Der kan ikke kræves mere af medarbejderne for tiden.

1. Siden sidst:

Orientering af Helge:

1. Skolen har ansat 6 nye lærere og har et yderligere stillingsopslag.
2. Den nye kollegiebygning er taget i brug, og kollegiet er fuldt belagt. Der er venteliste til kollegiet. Der er ansat en ny kollegielærer og en vikar.
3. Det første hold projektledere bestående af 11 lærere og en pedel har gennemført projektlederuddannelsen.
4. Nogle handleplaner har måttet udskydes til senere på grund af Covid-19.

Senatet:

1. Oscar oplyste, at der har været stor tilfredshed med de alternative studieture til København og Thy, som er blevet afviklet. Alle 3g’ere, som skulle på studietur, har været afsted.
2. Han bekræftede endvidere, at der blandt eleverne er en vis bekymring mht. læringsudbyttet under Covid-19, og at eleverne savner det sociale samvær.
3. Senatet har en ambition om at udbrede kendskabet til forståelsespapiret om elevrettigheder.
4. Senatet ønsker endvidere at genindføre affaldssortering i klasserne og mente, at eleverne vil tage ansvar for det.
5. Senatet er opmærksom på at inddrage IB yderligere i elevspørgsmål og foreslog, at Lectio også er på engelsk.
6. Bestyrelsen drøftede de udfordringer, som mulige politiske initiativer på gymnasieområdet kan forårsage.
7. Helge redegjorde indledningsvist for punktet. Efter drøftelse besluttede bestyrelsen at give ledelsen mandat til at forsøge at forlænge den nuværende aftale om lokale fordelingsregler, hvor Viborg Katedralskoles kapacitet som led i en samlet ordning er på 392 elever. Hvis en sådan aftale ikke kan indgås, besluttede bestyrelsen, at kapaciteten for skoleåret 2021/2022 bør fastsættes til 450 elever, således som den hidtil har været.

1. Marianne redegjorde for ledelsens forslag til udbud af studieretninger for skoleåret 2021/2022, herunder at det foreslås, at linjen ”Global Society Class” ikke udbydes. Marianne nævnte, at linjen har haft faldende tilslutning, og at det nødvendigt at foretage en prioritering.

Efter drøftelse tilsluttede bestyrelsen sig forslaget til udbud af studieretninger.

1. Marianne redegjorde med udgangspunkt i det medsendte notat for status. Den 5-årige evaluering af skolens IB-uddannelse er som følge af Covid-19 blevet udskudt til sommeren 2021.

Bestyrelsen tog redegørelsen til efterretning.

1. Budgetopfølgningen blev godkendt.
2. Helge redegjorde for ledelsens udkast til budget.

Det blev drøftet, at der i regeringens finanslovsforslag er lagt op til en reduktion af tilskud til skolen med den begrundelse, at regeringen ikke vil finansiere markedsføringsomkostninger. Der var enighed om, at regeringens tanker reelt udgør en skjult besparelse, idet skolen under alle omstændigheder vil have udgifter til kommunikation og vejledning.

Udkastet blev godkendt.

1. Bestyrelsen gav ledelsen mandat til at registrere nye bestyrelsesmedlemmer.
2. Bestyrelsen godkendte handleplanen med den ændring, at sidste sætning i punkt 2.1 i VK-håndbogen for 2020-21 formuleres således: ”I forbindelse med forringelse af erhvervsevnen hos allerede ansatte tilstræbes det, at den ansatte kan fastholdes i ansættelsen under særlige vilkår.”

Helge oplyste, at dette er i fuld overensstemmelse med hidtidig praksis.

1. Bestyrelsen godkendte den foreslåede investeringsramme.
2. Esben henledte opmærksomheden på, at der nu er fastsat tidspunkt for de fem kommende bestyrelsesmøder.

* 10. december 2020
* 11. marts 2021 ændret fra ~~18. marts 2021~~
* 8. juni 2021
* 30. september 2021
* 8. december 2021

1. Ingen bemærkninger.

Referenter: Marianne, Helge og Esben

Esben Hvam Jens Rohde

formand

Annette Rasmussen Vakant plads

Tine Sommer Vakant plads

Claus Dithmer Maria Diget Aamann

Oscar Lykkegaard Jakobsen Helle Bagge Laustsen

Helge Markussen